钦定古今图书集成/明伦汇编/官常典/第318卷 > 《礼部箴》明·宣宗
## 钦定古今图书集成/明伦汇编/官常典/第318卷 > 《礼部箴》明·宣宗

圣人立极，法天出治，为治之本，莫大于礼。稽古伯夷
为虞秩宗，所典三礼，宗伯攸同，既治神人，亦和上下，
政本之地，实宣教化。惟我祖宗，承古之道，品节制度，
式昭礼教，幽明崇卑，秩乎有序，大法大经，靡不备举。
咨尔礼臣，夙夜惟宣，秉其直清，以交神明，安上治民，
爰及四裔，祗循旧章，亦义之比。惟卿暨佐，予汝协恭，
“暨厥四属于卿”，率从治国，去礼犹耕无耜，咸笃敬之，
以懋政事。